Հավելված

Արդարադատության նախարարի

2023 թվականի փետրվարի 2-ի

N 55-Լ հրամանի 13-ի

«Հավելված N 3.1

Արդարադատության նախարարի

2020 թվականի մարտի 13-ի

N 113-Լ հրամանի

ԿԱՆՈՆԱԴՐՈՒԹՅՈՒՆ

ՔՐԵԱԿԱՆ ՕՐԵՆՍԴՐՈՒԹՅԱՆ, քրեակատարողական եվ պրոբացիայի ոլորտի քաղաքականության ՄՇԱԿՄԱՆ ՎԱՐՉՈՒԹՅԱՆ

1. ԸՆԴՀԱՆՈՒՐ ԴՐՈՒՅԹՆԵՐ

1. Արդարադատության նախարարության (այսուհետ՝ նախարարություն) քրեական օրենսդրության, քրեակատարողական և պրոբացիայի ոլորտի քաղաքականության մշակման վարչությունը (այսուհետև՝ վարչություն) նախարարության հիմնական մասնագիտական կառուցվածքային ստորաբաժանումն է։

2. Վարչության կանոնադրությունը հաստատում է Արդարադատության նախարարը (այսուհետ՝ նախարար):

3. Վարչությունը գործում է Սահմանադրության, օրենքների, իրավական այլ ակտերի, նախարարության և սույն կանոնադրությունների հիման վրա:

4. Վարչության կառուցվածքում ընդգրկվում են վարչության պետը, վարչության պետի տեղակալը և վարչության բաժինները:

2. ՎԱՐՉՈՒԹՅԱՆ ՆՊԱՏԱԿՆԵՐՆ ՈՒ ԽՆԴԻՐՆԵՐԸ

5. Վարչության նպատակներն են՝

1) քրեակատարողական և պրոբացիայի ոլորտի քաղաքականության մշակումն ու իրականացումը.

2) քրեական, քրեադատավարական և օպերատիվ-հետախուզական գործունեության մասին օրենսդրության մշակումը և կատարելագործումը.

3) ներման խնդրագրերի քննարկման գործընթացի իրականացումը.

4) Անչափահասների արդարադատության խորհրդի գործունեության համակարգման աշխատանքների իրականացումը:

6. Վարչության խնդիրներն են՝

1) քրեակատարողական և պրոբացիայի ոլորտի ռազմավարության մշակման և իրականացման ապահովումը, միջազգային պարտավորությունների կատարման ապահովումը.

2) քրեական, քրեադատավարական և օպերատիվ-հետախուզական գործունեության մասին օրենսդրության մշակման և շարունակական կատարելագործման ապահովումը.

3) ներման խնդրագրերի քննարկման գործընթացի ապահովումը.

4) Անչափահասների արդարադատության խորհրդի գործունեության համակարգման ապահովումը:

3. ՎԱՐՉՈՒԹՅԱՆ ԳՈՐԾԱՌՈՒՅԹՆԵՐԸ

7. Վարչությունն իր նպատակների և խնդիրների կենսագործման նպատակով իրականացնում է հետևյալ գործառույթները`

1) մշակում և իրականացնում է քրեակատարողական և պրոբացիայի ոլորտի քաղաքականությունը.

2) մշակում է քրեական, քրեադատավարական և օպերատիվ-հետախուզական գործունեության մասին օրենսդրությունը և իրականացնում դրա շարունակական կատարելագործման աշխատանքները.

3) իրականացնում է ներման խնդրագրերի քննարկման գործընթացը, այդ թվում՝ ապահովում Ներման հարցերի քննարկման խորհրդակցական հանձնաժողովի քարտուղարությունը.

4) իրականացնում է Անչափահասների արդարադատության խորհրդի գործունեության համակարգումը:

4. ՎԱՐՉՈՒԹՅԱՆ ԻՐԱՎԱՍՈՒԹՅՈՒՆՆԵՐԸ

8. Վարչության իրավասություններն են`

1) քրեակատարողական և պրոբացիայի ոլորտի քաղաքականության, քրեական, քրեադատավարական և օպերատիվ-հետախուզական գործունեության մասին օրենսդրության մշակման, ներման խնդրագրերի ոլորտների (այսուհետ՝ համակարգման ոլորտներ) վերաբերյալ Հայաստանի Հանրապետության օրենսդրության և միջազգային փորձի ուսումնասիրության և վերլուծական աշխատանքների իրականացումը.

2) համակարգման ոլորտներում դեռևս չկարգավորված հարաբերությունների կարգավորմանն ուղղված իրավական ակտերի նախագծերի, ինչպես նաև արդեն իսկ ընդունված և ուժի մեջ մտած իրավական ակտերում փոփոխություններ և լրացումներ կատարելու մասին նախագծերի մշակման աշխատանքների իրականացումը, ինչպես նաև կարծիքի ներկայացված իրավական ակտերի նախագծերի վերաբերյալ դիրքորոշման ներկայացումը.

3) համակարգման ոլորտներին առնչվող՝ համապատասխան ծրագրերով և ռազմավարություններով նախարարությանը վերապահված միջոցառումների կատարումը և դրանց կատարման ընթացքի վերաբերյալ հաշվետվությունների ներկայացումը.

4) համակարգման ոլորտների վերաբերյալ քաղաքացիների (այդ թվում՝ օտարերկրյա քաղաքացիների և քաղաքացիություն չունեցող անձանց) և իրավաբանական անձանց գրավոր առաջարկությունների, դիմումների և բողոքների օրենքով սահմանված կարգով քննարկման և վերլուծության արդյունքում պատասխանների նախագծերի կազմման աշխատանքների իրականացումը.

5) ներման խնդրագիր ներկայացրած անձի վերաբերյալ անձնական գործի կազման, Ներման հարցերի քննարկման խորհրդակցական հանձնաժողովի քարտուղարության իրականացման, ներման խնդրագրերի քննարկման ընթացքի վերաբերյալ կազմված գրանցամատյանների վարման աշխատանքների իրականացումը.

6) Անչափահասների արդարադատության խորհրդի գործունեության համակարգման աշխատանքների իրականացումը.

7) համակարգման ոլորտներում միջազգային և հասարակական կազմակերպությունների հետ համագործակցության ապահովումը.

8) համակարգման ոլորտներում միջազգային պարտավորությունների կատարման և համակարգման աշխատանքների իրականացումը.

9) Հայաստանի Հանրապետության օրենսդրությամբ սահմանված այլ իրավասություններ:

5. ՎԱՐՉՈՒԹՅԱՆ ԿԱՌՈՒՑՎԱԾՔՈՒՄ ԸՆԴԳՐԿՎՈՂ ԲԱԺԻՆՆԵՐԸ

9. Վարչության կառուցվածքում ընդգրկվում են՝

1) քրեակատարողական և պրոբացիայի ոլորտի քաղաքականության մշակման և ներման հարցերով բաժինը.

2) քրեական և քրեադատավարական օրենսդրության մշակման բաժինը:

10. Վարչության բաժիններն իրենց գործառույթներն իրականացնում են միմյանց հետ համագործակցելով:

6. ՎԱՐՉՈՒԹՅԱՆ ԲԱԺԻՆՆԵՐԻ ԳՈՐԾԱՌՈՒՅԹՆԵՐԸ

11. Քրեակատարողական և պրոբացիայի ոլորտի քաղաքականության մշակման և ներման հարցերով բաժնի (սույն կետում այսուհետ՝ բաժին) գործառույթներն են՝

1) իրականացնել քրեակատարողական, և պրոբացիայի ոլորտի (սույն կետում այսուհետ՝ համակարգվող ոլորտ) վերաբերյալ Հայաստանի Հանրապետության օրենսդրության և միջազգային փորձի ուսումնասիրության և վերլուծության աշխատանքները.

2) իրականացնել բաժնի կողմից համակարգվող ոլորտում դեռևս չկարգավորված հարաբերությունների կարգավորմանն ուղղված իրավական ակտերի նախագծերի, ինչպես նաև արդեն իսկ ընդունված և ուժի մեջ մտած իրավական ակտերում փոփոխություններ և լրացումներ կատարելու մասին նախագծերի մշակման աշխատանքները.

3) իրականացնել բաժնի կողմից մշակված իրավական ակտերի նախագծերը շահագրգիռ մարմիններին ներկայացնելու, վերջիններս նրանց հետ համաձայնեցնելու, նախագծերի վերաբերյալ հանրային քննարկումներ կազմակերպելու, ինչպես նաև շահագրգիռ մարմինների կողմից ստացված կարծիքների ամփոփման աշխատանքները.

4) օրենքով սահմանված կարգով իրականացնել բաժնի կողմից մշակված նախագծերին կից ներկայացվող փաստաթղթերի կազմման (հիմնավորումներ, տեղեկանքներ, ամփոփաթերթեր և այլն) աշխատանքերը.

5) իրականացնել միջազգային և հասարակական կազմակերպությունների հետ համագործակցությունը՝ բաժնի կողմից համակարգվող ոլորտներում առնչվող հարցերով.

6) ապահովել պատիժները կատարելու նկատմամբ հասարակական վերահսկողություն իրականացնող հասարակական դիտորդների խմբի կողմից ներկայացված հրատապ, ընթացիկ և տարեկան հաշվետվությունների վերաբերյալ նախարարության մեկնաբանությունների տրամադրումը.

7) ապահովել քրեակատարողական և պրոբացիայի ոլորտի առնչությամբ Հայաստանի Հանրապետության մարդու իրավունքների պաշտպանի կողմից ներկայացվող (այդ թվում՝ որպես կանխարգելման ազգային մեխանիզմ) զեկույցների քննարկումը, վերլուծությունը և անհրաժեշտության դեպքում նախարարության մեկնաբանությունների տրամադրումը.

8) տրամադրել կարծիք համակարգվող ոլորտին որևէ կերպ առնչվող միջազգային փաստաթղթերի նախագծերի վերաբերյալ, նախապատրաստել հաշվետվություններ արդեն ընդունված փաստաթղթերի վերաբերյալ.

9) տրամադրել կարծիք համակարգման ոլորտին առնչվող իրավական ակտերի նախագծերի վերաբերյալ.

10) ապահովել Անչափահասների արդարադատության խորհրդի գործունեության համակարգման աշխատանքների իրականացումը.

11) ապահովել ներկայացուցչություն ոլորտային միջազգային կառույցներում.

12) իրականացնել բաժնի կողմից համակարգվող ոլորտների վերաբերյալ քաղաքացիների (այդ թվում՝ օտարերկրյա քաղաքացիների և քաղաքացիություն չունեցող անձանց) և իրավաբանական անձանց գրավոր առաջարկությունների, դիմումների, այդ թվում՝ տեղեկատվության հարցումների, և բողոքների օրենքով սահմանված կարգով քննարկման և վերլուծության արդյունքում պատասխանների նախագծերի կազմման աշխատանքները.

13) կազմել ներման խնդրագիր ներկայացրած անձի վերաբերյալ անձնական գործը.

14) իրականացնել Ներման հարցերի քննարկման խորհրդակցական հանձնաժողովի քարտուղարության աշխատանքները, այդ թվում՝ Ներման հարցերի քննարկման խորհրդակցական հանձնաժողովի կազմակերպատեխնիկական աշխատանքները, հանձնաժողովի նիստերի արձանագրումը, հանձնաժողովի եզրակացության նախագծի կազմումը և հանձնաժողովի ընթացիկ գործունեության ապահովմանն ուղղված անհրաժեշտ այլ գործողությունների կատարումը.

15) իրականացնել ներման ոլորտի վերաբերյալ քաղաքացիների և իրավաբանական անձանց գրավոր դիմումների, միջնորդությունների և բողոքների օրենքով սահմանված կարգով քննարկման և վերլուծության արդյունքում պատասխանների նախագծերի կազմման աշխատանքները.

16) իրականացնել Հայաստանի Հանրապետության նախագահի հրամանագրերի և ներում շնորհելու մասին Հայաստանի Հանրապետության նախագահի հրամանագրերի նախագծերի՝ իրավունքի ուժով ուժի մեջ մտնելու մասին ծանուցումների կատարման նկատմամբ վերահսկողությունը.

17) կազմակերպել ներման խնդրագրերի քննարկման ընթացքի վերաբերյալ կազմված գրանցամատյանների վարումը.

18) կազմել բաժնի առջև դրված գործառույթներից և խնդիրներից բխող իրավական ակտերի նախագծեր, առաջարկություններ, եզրակացություններ և այլ փաստաթղթեր:

12. Քրեական և քրեադատավարական օրենսդրության մշակման բաժնի (սույն կետում այսուհետ՝ բաժին) գործառույթներն են՝

1. իրականացնել քրեական, քրեադատավարական և օպերատիվ-հետախուզական գործունեության ոլորտի (սույն կետում այսուհետ՝ համակարգվող ոլորտ) օրենսդրության մշակման և դրա շարունակական կատարելագործման աշխատանքները.

2) իրականացնել բաժնի կողմից համակարգվող ոլորտի վերաբերյալ Հայաստանի Հանրապետության օրենսդրության և միջազգային փորձի ուսումնասիրության և վերլուծության աշխատանքները.

3) իրականացնել բաժնի կողմից համակարգվող ոլորտում դեռևս չկարգավորված հարաբերությունների կարգավորմանն ուղղված իրավական ակտերի նախագծերի, ինչպես նաև արդեն իսկ ընդունված և ուժի մեջ մտած իրավական ակտերում փոփոխություններ և լրացումներ կատարելու մասին նախագծերի մշակման աշխատանքները.

4) իրականացնել բաժնի կողմից մշակված իրավական ակտերի նախագծերը շահագրգիռ մարմիններին ներկայացնելու, վերջիններս նրանց հետ համաձայնեցնելու, նախագծերի վերաբերյալ հանրային քննարկումներ կազմակերպելու, ինչպես նաև շահագրգիռ մարմինների կողմից ստացված կարծիքների ամփոփման աշխատանքները.

5) օրենքով սահմանված կարգով իրականացնել բաժնի կողմից մշակված նախագծերին կից ներկայացվող փաստաթղթերի կազմման (հիմնավորումներ, տեղեկանքներ, ամփոփաթերթեր և այլն) աշխատանքերը.

6) իրականացնել միջազգային և հասարակական կազմակերպությունների հետ համագործակցությունը՝ բաժնի կողմից համակարգվող ոլորտներում առնչվող հարցերով.

7) տրամադրել կարծիք համակարգվող ոլորտին որևէ կերպ առնչվող միջազգային փաստաթղթերի նախագծերի վերաբերյալ, նախապատրաստել հաշվետվություններ արդեն ընդունված փաստաթղթերի վերաբերյալ.

8) տրամադրել կարծիք համակարգման ոլորտին առնչվող իրավական ակտերի նախագծերի վերաբերյալ.

9) ապահովել ներկայացուցչություն ոլորտային միջազգային կառույցներում.

10) իրականացնել բաժնի կողմից համակարգվող ոլորտների վերաբերյալ քաղաքացիների (այդ թվում՝ օտարերկրյա քաղաքացիների և քաղաքացիություն չունեցող անձանց) և իրավաբանական անձանց գրավոր առաջարկությունների, դիմումների, այդ թվում՝ տեղեկատվության հարցումների, և բողոքների օրենքով սահմանված կարգով քննարկման և վերլուծության արդյունքում պատասխանների նախագծերի կազմման աշխատանքները:

7. ՎԱՐՉՈՒԹՅԱՆ ՀԱՄԱԿԱՐԳՈՒՄԸ ԵՎ ՂԵԿԱՎԱՐՈՒՄԸ

14. Նախարարը ղեկավարում է նախարարության գործունեությունը:

15. Վարչության գործունեությունը համակարգում է նախարարի համապատասխան տեղակալը՝ իր համակարգման լիազորությունների շրջանակներում:

16. Վարչությունը գործում է վարչության պետի անմիջական ղեկավարությամբ:

17. Վարչության պետն անմիջական հաշվետու է նախարարին և նախարարի համապատասխան տեղակալին:

18. Վարչության գործառույթների իրականացմամբ ստեղծված փաստաթղթերն ստորագրում է նախարարը կամ նախարարի համապատասխան տեղակալը:

19. Վարչության գործառույթների իրականացմամբ ստեղծված փաստաթղթերը վարչության պետը կարող է ստորագրել անմիջական ղեկավարի հանձնարարությամբ կամ համաձայնությամբ:

»: